Α.Π.Ο. Αταλάντη

Ο Αθλητικός Ποδοσφαιρικός Όμιλος «η Αταλάντη»Καταγραφή αθλητικών σωματείων, ιστότοπος ΓΓΑ, γνωστός και συντετμημένα ως Α.Π.Ο. Αταλάντη, είναι αθλητικός σύλλογος με έδρα την Αταλάντη Φθιώτιδας και επίσημο έτος ίδρυσης το 1968. Δραστηριοποιείται από ιδρύσεως του στο άθλημα του ποδοσφαίρου και διατηρεί τμήμα ποδοσφαίρου. Ανήκει στη δύναμη της Ε.Π.Σ. Φθιώτιδας και κορυφαίες στιγμές στην ιστορία του είναι οι συμμετοχές του στην Δ΄ Εθνική κατηγορία. 

Από τη σεζόν 2019-20 έως την σεζόν 2021-22 αγωνίστηκε στην Γ΄ Εθνική ερασιτεχνική κατηγορία. Έδρα του Α.Π.Ο. Αταλάντη αποτελεί το Δημοτικό γήπεδο Αταλάντης.

 Ιστορικό 
Στις 13 Ιουνίου του 1968 ιδρύθηκε επίσημα ο Αθλητικός Ποδοσφαιρικός Όμιλος «η Αταλάντη», έπειτα από συγχώνευση του «Αίαντος Λοκρού» που ιδρύθηκε το 1928 με τμήματα ποδοσφαίρου και στίβου και του «Ολυμπιακού Αταλάντης» που ιδρύθηκε το 1931 με τμήμα ποδοσφαίρου. Από την ίδρυση του αγωνίζεται επίσημα στα πρωταθλήματα της Ε.Π.Σ. Φθιώτιδας.ΑΠΟ Αταλάντης: 50 χρόνια ιστορίας! lamiasports.comἐν Λοκροῖς: Λοκρίδα, ο τόπος του Λοκρού...γιού του Διός lokris9.webnode.gr

Τη σεζόν 1982-83 αγωνίστηκε στο Εθνικό ερασιτεχνικό πρωτάθλημα, πρώτη του παρουσία σε εθνική κατηγορία. Τη σεζόν 1984-85 έφτασε για πρώτη φορά στον τελικό του κυπέλλου Ε.Π.Σ. Φθιώτιδας, όπου και ηττήθηκε από τον Α.Π.Ο.Κ. Βελούχι. Τη σεζόν 1992-93 έφτασε για δεύτερη φορά στην ιστορία της στον τελικό, όπου επικρατώντας του Α.Ο. Μαλεσίνας με 2-1 αναδείχθηκε για πρώτη φορά κυπελλούχος Φθιώτιδας, για να αναδειχθεί ξανά κυπελλούχος τη σεζόν 1995-96 νικώντας στον τελικό τον Ολυμπιακό Ανθήλης.

Το 1992 αναδείχθηκε πρωταθλήτρια Φθιώτιδας για πρώτη φορά στην ιστορία της και κέρδισε την άνοδο στην Δ΄ Εθνική κατηγορία, όπου αγωνίστηκε συνεχώς τις χρονιές 1992-93, 1993-94 και 1994-95, με τελευταία παρουσία τη σεζόν 2002-03. Το 2019 και έπειτα από 27 χρόνια κατέκτησε για δεύτερη φορά στην ιστορία της το πρωτάθλημα Φθιώτιδας και κέρδισε την άνοδο στην Γ΄ Εθνική ερασιτεχνική κατηγορία,ΟΙ ΥΠΟΛΟΙΠΟΙΌλοι οι πρωταθλητές Φθιώτιδας! lamiaole.gr ενώ έκανε το νταμπλ κατακτώντας παράλληλα το κύπελλο Φθιώτιδας για τρίτη φορά στην ιστορία της.Κύπελλο ΕΠΣΦ: Η Αταλάντη το νταμπλ lamiareport.gr

 Παραπομπές 

 Εξωτερικοί σύνδεσμοι 

Επίσημη σελίδα facebook του Α.Π.Ο. Αταλάντη 

Κατηγορία:Αθλητικοί σύλλογοι Φθιώτιδας
Κατηγορία:Ιδρύσεις ποδοσφαιρικών ομάδων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1968